Ynysoedd Gogledd Mariana

Tiriogaeth dramor yr Unol Daleithiau yng ngorllewin y Cefnfor Tawel yw Ynysoedd Gogledd Mariana neu'r Marianas Gogleddol. Lleolir y diriogaeth rhwng Hawaii a'r Philipinau ym Micronesia. Mae'n cynnwys 15 o Ynysoedd Mariana i'r gogledd o ynys Gwam. Mae'r mwyafrif o'r boblogaeth yn byw ar Saipan, yr ynys fwyaf. Y Chamorros a'r Caroliniaid yw pobloedd brodorol yr ynysoedd. Cyrhaeddodd nifer fawr o fewnfudwyr o'r Philipinau, Tsieina a gwledydd Asiaidd eraill o'r 1970au ymlaen ond mae llawer ohonynt wedi gadael yr ynysoedd mewn blynyddoedd diweddar. Cyfeiriadau Northern Mariana Islands. CIA World Factbook. CIA. Adalwyd ar 4 Awst, 2011. Dolenni allanol (Saesneg) Llywodraeth Ynysoedd Gogledd Mariana Archifwyd 2009-04-28 yn y Peiriant Wayback